मािनकपुर खदान के वेस्टर्न क्वारी में दरार, की गई जांच
मानिकपुर खदान के वेस्टर्न क्वारी के निचले हिस्से में दरार आने की सूचना पर डायरेक्टर जनरल माइंस एंड सेफ्टी (डीजीएमएस) बिलासपुर की टीम ने मंगलवार को वेस्टर्न क्वारी का निरीक्षण कर माइंस के अफसर व कर्मचारियों से आवश्यक निर्देश दिए हंै। ओबी डंपिंग को लेकर भी जानकारी ली गई है।
एसईसीएल कोरबा एरिया की मानिकपुर माइंस की सालाना कोयला उत्पादन क्षमता 3.5 मिलियन टन है। खदान के वेस्टर्न क्वारी हिस्से में कोयला उत्पादन कुछ वर्ष पहले ही बंद हो गया है। वर्तमान में खदान के इस हिस्से में पानी भरा हुआ है। मानिकपुर प्रबंधन वेस्टर्न क्वारी के एक हिस्से में आेवरबर्डन (ओबी) डाला जा रहा था। ऊपरी हिस्से में लगातार मिट्टी डंप होने से क्वारी के निचले हिस्से में दरार पड़ने की जानकारी डीजीएमएस को मिली थी। मंगलवार को डीजीएमएस की टीम ने मानिकपुर खदान का निरीक्षण किया।
टीम ने वेस्टर्न क्वारी के उस हिससे का भी मुआयना किया है, जहां ओबी डंप करने की जानकारी आई थी। वेस्टर्न क्वारी के निचले हिस्से में दरार को लेकर भी डीजीएमएस के अधिकारी ने मानिकपुर प्रबंधन के अधिकारियों से सवाल किया है। संबंधित जगह काम करने वाले कर्मचारियों से भी जानकारी ली गई है और प्रबंधन को निर्देश दिए गए हंै। डीजीएमएस के अनुसार मानिकपुर माइंस में वेस्टर्न क्वारी का निरीक्षण करने के अलावा कांट्रेक्टचुअल वर्कर्स के सेलरी को लेकर भी शिकायत आई थी जिसकी जांच की गई है।
पानी निकालने लगाए गए हंै कई पंप, काम जारी
मानिकपुर खदान के वेस्टर्न क्वारी में नीचे की ओर पानी काफी मात्रा में हैं। जिसे निकालने के लिए एसईसीएल प्रबंधन की ओर से कई मोटर पंप लगाए गए हंै। लेकिन प्रबंधन के लिए परेशानी ये है कि माइंस के इस हिस्से से पानी कम नहीं हो रहा है। डीजीएमएस ने प्रबंधन को पहले ही निर्देशित किया है कि जब तक पानी सूख नही जाता है यहां कार्य नहीं किया जाएगा।
वेस्टर्न क्वारी में ही स्लाइड हुए थे टीपर, फिर भी डंप
डीजीएमएस ने मानिकपुर खदान के जिस हिस्से की जांच की उसी वेस्टर्न क्वारी के दूसरे हिस्से में 25 जून की सुबह मिट्टी डपिंग के कार्य के दौरान मिटटी धंसकने से 4 टीपर माइंस में लगभग 60 फीट नीचे गिर गए थे। वेस्टर्न क्वारी को सील करने के साथ ही इस एरिया में मिट्टी डंपिंग प्रतिबंधित था। इसके बाद भी वेस्टर्न क्वारी के ही दूसरे हिस्से में मिट्टी डंप की जा रही थी।
खदानों में हादसे के बाद बढ़ गई है सतर्कता
भूमिगत माइंस धनबाद व उसके बाद एसईसीएल हसदेव एिरया के बहेराबांध माइंस में दुर्घटना के बाद से माइंस में सर्तकर्ता पहले से बढ़ गई है। सेफ्टी कमेटी के सदस्य भी किसी तरह की जानकारी मिलने पर निरीक्षण कर रहे हंै।
पुराना दरार होने की संभावना पहले से ही प्रतिबंध है कार्य
मािनकपुर वेस्टर्न क्वारी का निरीक्षण किया है। क्वारी में दरार को लेकर जांच की है प्रबंधन से भी जानकारी ली गई है। संबंधित क्षेत्र मंे पहले से ही ओबी डंपिंग प्रतिबंधित किया गया था। ऐसे में दरार पुराना हो सकता है। क्वारी में डंपिंग नही करने कहा है। -टी महतो, डिप्टी डायरेक्टर, डीजीएमएस बिलासपुर
bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva